Szerelmem, mint piros rózsa...
Szerelmem mint piros rózsa,
Mely májusban fakad ;
Szerelmem, mint egy zengemény,
Mely édes hangot ad.

A mily szép vagy, szép kedvesem,
Oly hőn szeretlek én,
Szeretlek, mig ki nem szárad
A tenger, fenekén.

Mig a tenger ki nem szárad
S a bércz nem olvad el ;
Szeretlek, mig csak életem
Utolsót nem lehel.

Isten hozzád, egyetlenem,
Élj boldogul, remélj !
Száz mérföldről is megjövök
Hozzád, kedves, ne félj !
Versek

en:Oh, My Love is Like a Red, Red Rose
cs:Výbor z písní a ballad/Má milá jest jak růžička
de:Mein Lieb ist gleich der rothen Ros’
fi:Mun kultani on ruusunen (1916)
fi:Mun kultani on ruusunen (1918)
fi:Mun kultan on...